नगाव, सेप्तेम्बर 5: 31 आगस्तखालि आमनि आव हान्जा जिनाहारि खालामनाय जाथायजों लोब्बा थानाय साबा दायनिगिरखौ रबिबारनि मोनायाव नगाव पुलिसआ खाबाय।  पुलिस बिफान्निफ्राय मिथिनाय बादिब्ला दायनिगिरिफोरखौ फारियै- हाबिस भुयान, सामुगुरिनि राकिबुल इसलाम, सफिकुल इसलाम, रमजान आलि, आरो टेजपुर जिल्ला नाफामनि मयनुल हुसेन होन्नानै सिनायथि मोनदों।
 पुलिसआ बिथांमोनिफ्राय गंसे सुयिप डिझेर गारि आरो माखासे मबाय मोनदों होन्ना खौरांगिरिनि सिगांआव फोरमायदों।
 मख’नो गोनांदि जेब्ला हिन्जावसाया गावनि गोसोथोनायजों मटर सायकेलाव फैबाय थानाय समाव 31 आगस्तनि मोनायाव उरियागाव बाय पासनिफ्राय गारिजों लानानै खारो आरो हरसे गारिआव जिनाहारि खालामनाय उनाव हिन्जावसाखौ लामा सेराव दोनहैफिनदोंमोन। 